description: Обвинението засяга шестте най-големи вериги

title: КЗК откри картел при продажбите на горива

maintext:
© Георги Кожухаров
Комисията за защита на конкуренцията (КЗК) откри картел при горивата след почти година анализ на пазара.Днес комисията излезе със съобщение, че предявява на шестте най-големи търговци на дребно твърдение, че имат забранено споразумение и/или съгласувана практика за обмен на ценова информация. Освен това провеждат обща ценова политика и обменят данни за реализирани обеми продажби и друга пазарна информация за целите на ценовото сътрудничество. Според КЗК това поведение има за цел "предотвратяване, ограничаване и нарушаване на конкуренцията на пазара на търговия на дребно с бензиново и дизелово гориво в страната".Шестте дружества са "Лукойл България", "Еко България", "Шел България", "ОМВ България", "Нис Петрол" и "Петрол".На теория, ако КЗК успее да докаже пред съда картел, максималната глоба, която може да бъде наложена на компаниите, е 10% от оборота на всяка. За миналата година общо продажбите им възлизат на малко над 6 млрд. лв.КЗК започна секторен анализ през август 2015 г. по искане на премиера Бойко Борисов. През февруари тази година КЗК съобщи, че забелязва, че цените на дребно на "Лукойл България", "Петрол", "ОМВ България", "Шел България", "Еко България", "Ромпетрол България" и "НИС Петрол" в определени периоди през 2013 г. и 2015 г. не следват цената на производителя и цените на едро. Тоест последните две се движат в синхрон, но ножицата между цените на едро и цените на дребно се разтваря - докато тези на едро падат, тези, които плаща крайният потребител, задържат нивата си. От настоящото съобщение излиза, че обвиненията са отпаднали по отношение на "Ромпетрол България"."Установяването на сътрудничество и единодействие между посочените дружества води до елиминиране на конкуренцията, което премахва естествените механизми на свободния пазар и въздейства неблагоприятно върху икономическата среда и интересите на обществото", се казва още в съобщението на КЗК.От там допълват, че определението не подлежи на обжалване. Ответните страни и молителят имат право на достъп до материалите по преписката и право в срок от 30 дни да представят писмени възражения и да поискат да бъдат изслушани от КЗК в открито заседание.Другото, което трябваше да провери комисията, е дали бургаската рафинерия "Лукойл Нефтохим Бургас" злоупотребява с господстващото си положение, като пак през февруари тя съобщи, че компанията продава продуктите си за износ на по-ниски цени, отколкото на вътрешния пазар. Окончателните констатации по този въпрос обаче все още не са известни.Това е третият път, в който комисията проверява пазара на горива. В средата на 2009 г. тя излезе с решение на база изследване на пазара от началото на 2005 г. до средата на 2008 г. Според него крайните цени по бензиностанциите са много сходни, което може да говори за съгласувани практики, но и за много висока прозрачност на пазара и за адаптация на участниците към нея. В крайна сметка КЗК не доказа забранени действия. Комисията установи също господстващо положение на "Лукойл Нефтохим Бургас", но не и злоупотреба с него.Следващият секторен анализ на КЗК приключи през 2011 г. Тогава тя потвърждава изводите в предишния, като в резултат се забрани на "Лукойл България" да публикува цените си на едро.


description: Първоначалните данни срещнаха прогнозите на икономистите. На годишна база реалният ръст в производството в страните от еврозоната, изолиращ промяната...

title: БВП на еврозоната нараства с 0.3% през третото тримесечие

maintext:
© Francois Lenoir
Първоначалните данни срещнаха прогнозите на икономистите. На годишна база реалният ръст в производството в страните от еврозоната, изолиращ промяната в ценовото равнище, е 1.6% На ниво ЕС той е по-висок, 0.4% на тримесечна база и 1.8% на годишна. Темпът и за двете групи се запазва равен на този от второ тримесечие, но се понижава спрямо началото на годината. Очаква се ревизия на данните, които ще бъдат публикувани още два пъти до края на 2016 г.

fasttext_language: bg


description: Без конкретни отговори за фонда за лечение на деца; Цацаров се опита да ограничи правото на изразяване на критиците си; България е изложена на силен риск от руско влияние; Осем кандидата за най-скъпата част от"Хемус"

title: Какво се случи през седмицата

maintext:
Фотограф: Цветелина Белутова
Фотограф: Красимир Юскеселиев
Фотограф: Цветелина Белутова
[Reuters]
Кралят бе уважаван в Тайланд и мнозина смятаха, че им полубожествен произход. Той си спечели симпатиите заради благотворителната си дейност и усилията да помогне на бедните селяни, включително чрез проекти за развитие на земеделието. Възприеман бе като стабилизираща фигура в една страна, която често е разтърсвана от политическа несигурност. Според критиците му обаче той е приемал поемането на властта от военните и невинаги е говорил срещу нарушенията на човешките права.
Каква е причината за зачестилите сигнали за проблеми във Фонда за лечение на деца и как те ще бъдат решени – отговор на този въпрос се чакаше от изслушването на здравния министър Петър Москов в четвъртък пред парламентарната комисия по здравеопазване. Конкретни отговори обаче по сигналите за забавено разглеждане на документи, административни пропуски, подменени решения от гласуванията на молбите за финансиране на децата и откази за изпращане за лечение в чужбина не бяха дадени.В изложението си пред депутатите Москов изреди някои от приетите промени в правилника на фонда, намекна за нарушения на предишното ръководство, отхвърли твърденията за подменени решения и завърши с това, че във фонда има много натрупано напрежение, но въпреки това той работи. Повечето от депутатите му благодариха за работата по фонда."Абсолютно недопустимо е член на ВСС да публикува статия в списание, за което е абсолютно известно, че се издава от подсъдим, в случая Огнян Донев. Това е лош сигнал спрямо прокурора и добър сигнал спрямо подсъдимия." С тези думи главният прокурор Сотир Цацаров се опита да мотивира "спешното" си предложение, включено в дневния ред на ВСС в четвъртък, с което се препоръчва "на членовете на ВСС да се въздържат от изяви в медии, за които е известно, че се издават от обвиняеми или подсъдими лица". Поводът е текст, който най-активният член на опозицията в съвета - Калин Калпакчиев, е написал за списание "Клуб Z" преди два месеца. Издателят Огнян Донев е подсъдим за данъчни престъпления.След скандал в съвета Цацаров оттегли предложението си с обяснение, че то е постигнало целта си - дебатът е станал."Предложението на главния прокурор нарушава две основни човешки права, гарантирани от конституцията и международните договори, по които България е страна - презумпцията за невиновност и свободата на всеки да изразява мнението си", реагираха с позиция от Асоциацията на Европейските журналисти в България. "Случилото се може да бъде възприето като сигнал към хилядите редови магистрати да внимават с кои медии контактуват и да избягват тези, които критикуват ръководството на прокуратурата. Считаме, че подобна индиректна цензура е недопустима в една демократична държава, още повече когато идва от високопоставен представител на публичната власт", завършва становището им.На същото заседание Цацаров даде да се разбере, че прокуратурата няма да се занимава с твърденията на мажоритарния собственик на фалиралата КТБ Цветан Василев, изнесени в интервю за сайта ktbfiles, нито със записите на разговори между Владимира Янева и Румяна Ченалова. Въпросът беше поставен от председателя на Върховния касационен съд Лозан Панов, според когото задължително трябва да се извършва проверка на подобни твърдения. Повдигането на темата предизвика вълна от нападки срещу Панов в медиите, обгрижващи интересите на депутата от ДПС Делян Пеевски.Руското икономическо влияние в България е толкова силно, "че страната е изложена на силен риск цялата й държавна машина да бъде завладяна от проруски сили". Това се посочва в доклад на Центъра за стратегически и международни проучвания във Вашингтон и българския Център за изследване на демокрацията, публикуван в четвъртък. Според документа руското икономическо влияние в България се равнява на около 22% от брутния й вътрешен продукт между 2005 и 2014 г. То се осъществява чрез партии, бизнесмени и държавни служители. Като най-близкия съюзник на Кремъл в България е определена "Атака", но "най-важната проруска група си остава БСП". Припомня се и че ДПС и АБВ също са подкрепяли руски политики. Според авторите на доклада с придобиването на значително влияние над българската икономика Русия използва доминиращата си позиция, за да изгради нови с корумпирани бизнесмени и олигарси. Те отделят значително място на депутата от ДПС Делян Пеевски и посочват, че той контролира бизнес империя, разпростираща се върху поне пет икономически сектора - медии и телекомуникации, енергетика, строителство, производство на цигари, отбранителна промишленост. В доклада се посочва и че "в парламента Пеевски е защитавал проруски политики като изграждането на газопровода "Южен поток" и АЕЦ "Белене".Във фарс се превърна заседанието на парламента в петък, свикано по искане на БСП и ДПС, за да се прекрати обявената два дни по-рано извънредна парламентарна ваканция от 26 октомври до 9 ноември заради президентските избори. На три пъти депутатите се събираха в пленарната зала, но кворум не се събра заради бойкота на ГЕРБ. Лидерът на БСП Корнелия Нинова обяви, че започва събирането на подписи за свикване на ново извънредно заседание. Междувременно в парламента са депозирани три законопроекта за промени в Изборния кодекс, които имат отношение към предстоящите избори. Трима депутати от РБ и петима от АБВ поотделно внесоха проекти за увеличаване на броя на избирателните секции в чужбина. От РБ предлагат да няма ограничение, от АБВ - сегашният лимит от 35 да се вдигне на 55. Отделно трима депутати от РБ пък поискаха отмяна на текста, според който гласовете "Не подкрепям никого" не се включват в базата за изчисление на резултатите в президентските избори. Текстът противоречи на конституцията, сочат тримата.Търг Най-скъпата поръчка за магистрална отсечка с прогнозна стойност 133 млн. лв. без ДДС - тази за продължението на "Хемус" към Търговище, предизвика умерен интерес. Кандидатите са осем, основно големи местни строители и малко италианско и испанско участие за цвят. Любопитен детайл е, че по-евтината част от "Хемус" - 80 млн. лв. за 10 км до Боаза, привлече 11 оферти. А скъпият тунел "Железница" на "Струма" - цели 17. Краткото обяснение за слабото участие е, че в района има малко кариери и те дават предимство на шепа кандидати и че вече традиционно чуждестранният интерес е убит, защото всички търгове се печелят от местни строители.Вторият по големина производител на стъкло в страната "Дружба стъкларски заводи", който е собственост на гръцката група Yioula, ще бъде придобит от португалската компания BA Vidro. За продажбата беше съобщено през борсово уведомление, но без да се посочва каква част от предприятието ще мине под контрола на новия собственик. Сделката трябва да приключи до края на годината. "Дружба стъкларски заводи" има оборот от над 220 млн. лв. през 2015 г. и е разпределила 16 млн. лв. от миналогодишната и стари печалби.Решение Българската банка за развитие (ББР), която досега беше под шапката на финансовото министерство, преминава под контрола на икономическото. Това гласуваха депутатите от парламентарната комисия по икономическа политика, които приеха на първо четене законопроекта, с който да се извърши решеното от правителството прехвърляне. Заседанието им протече без дискусия какъв би бил икономическият ефект от промяната и без да се даде отговор на въпроса защо към нея се пристъпва точно сега. От 2014 г. банката се превърна и в спасителен клон за фирми, свързвани с депутата от ДПС Делян Пеевски, като "Водстрой 98", които около краха на КТБ се рефинансираха там.Компанията за професионално почистване "Доместина" е привлякла нова инвестиция от 1 млн. лв. Средствата са осигурени от бизнес ангели, сред които са настоящи инвеститори като старши вицепрезидента на Metro Group Вероника Пунчева и съоснователя на "Телерик" Светозар Георгиев. Като нов инвеститор влиза друг от създателите на "Телерик" - Васил Терзиев. Срещу вложението си те ще получат възможността да конвертират дяловете си в бъдещ момент. Привлеченото финансиране "Доместина" ще насочи към разрастване на пазара в Полша, където стъпи преди седем месеца и вече зае водещо място в столицата.Една от най-спорните поправки в данъчните закони за следващата година - задължението да се подават данъчни декларации на починали роднини, влиза в парламента с лека корекция. Ако наследниците не подадат документи, няма да бъдат глобявани, но данъчните може да издадат акт за установяване на задължението. В този случай роднините ще трябва да решат дали да платят дължимото, или да обжалват в 14-дневен срок. Данъчните пък ще могат да започнат и ревизия. Другият спорен момент е свързан със Закона за ДДС, който урежда кога се дължи косвеният данък при договор за финансов лизинг.През 2017 г. "Албена" ще инвестира около 30 мнл. лв. в ремонт и строителство на нови хотели, стана ясно от изказвания пред регионални медии на главния изпълнителен директор Красимир Станев. Финансирането е със собствени средства на дружеството. Една голяма част от него ще бъде насочена към новия петзвезден хотел "Парадайз блу", който ще бъде построен на мястото на "Доростол" и "Камелия". Хотел "Гергана" ще бъде разширен, ще започне и реконструкцията на централния базар в Албена, където ще се изградят петзвездни студиа, предвижда се пълна реконструкция на хотелите "Елица" и "Арабела бийч".Китайският износ е намалял с 10% през септември в сравнение със същия месец на миналата година, като данните се оказаха далеч под очакванията на анализаторите. Вносът за миналия месец се е понижил с 1.9% след ръста от 1.5% през август и като цяло търговският излишък се е свил до 41.99 млрд. долара. Това е поредно влошаване на китайския експорт, но не е ясно дали ще доведе до забавяне на икономиката на страната. За деветте месеца износът на втората най-голяма икономика в света се е свил със 7.5%, а вносът – с 8.2%. Пазарите реагираха, като азиатските индекси останаха на триседмично дъно. Спадът на износа може да доведе до допълнително обезценяване на юана и дефлация в съседните държави. Китайската валута е на 6-годишно дъно спрямо долара. Освен това влошаването на вноса е проблем пред усилията на китайските власти да преориентират икономиката към растеж, базиран на растящо вътрешното потребление.Турция и Русия подписаха в понеделник споразумение за строежа на газопровода "Турски поток". По него ще се пренася руски природен газ до Турция и Европа и ще бъде построен по дъното на Черно море до края на 2019 г. Като част от сделката Турция ще получи отстъпка от цената на природния газ, като точният й размер все още не е ясен. Проектът е на стойност 11.4 млрд. евро, а общият капацитет на двете договорени тръби ще е около 32 млрд. куб.м годишно. Морските участъци и на двете тръби ще бъдат изцяло собственост на "Газпром". Сухопътният участък на първата тръба (с газ за турския пазар) ще принадлежи на турската газова компания Botas, а на втората ще бъде споделена собственост на Botas и "Газпром". Съдбата на втората тръба все още не е много сигурна, тъй като ще зависи и от ЕС. "Обръщам внимание, че по този начин се движим към реализиране плановете на президента на Турция за създаване в страната на голям енергиен хъб", заяви руският президент Владимир Путин. Идеята за енергиен хъб става все по-реалистична, след като Путин и турският президент Ердоган се договориха още за ускоряване на проекта за построяване от Русия в Турция на атомната електроцентрала "Аккую". На срещата си в Истанбул Путин и Ердоган са обсъждали още необходимостта от хуманитарна помощ за Алепо. Москва обяви, че ще премахне ограниченията върху вноса на цитрусови и костилкови плодове от Турция.Хиляди тайландци излязоха по улиците на Банкок, за да отдадат последна почит на крал Пумипон Адулядет. Най-дълго управлявалият монарх в света почина в четвъртък на 88-годишна възраст, което доведе до публични прояви на скръб. Правителството обяви едногодишен период на траур. Принц Маха Ваджиралонгкорн е определен за наследник на трона, но е поискал отсрочка в процеса на поемане на властта.Носителят на Нобеловата награда за литература тази година е американският певец Боб Дилън. Той е първият автор на песни, който получава престижното отличие. Признанието за 75-годишния рок музикант е за това, че "е създал нов поетичен изказ в богатата американска песенна традиция". Дилън е първият американец, който печели наградата от 1993 г., когато тя е присъдена на Тони Морисън и романа й "Възлюбена". Изборът му изненада анализатори и букмейкъри, чиито фаворити за наградата бяха кенийският писател Нгуги Ва Тхионго, Харуки Мураками и Филип Рот. Британската BBC отбелязва, че Боб Дилън отдавна е спряган за потенциален лауреат. Изненадата е защото Шведската академия дава наградата на жанр като фолк-рок музиката. Постоянният секретар на Шведската академия Сара Даниус посочва, че Дилън е избран, защото е "велик поет в англоезичната традиция". Според нея изборът на лауреата е бил с голямо единодушие. Тази награда издига текстовете на песни до ново равнище редом с литературата, поезията и драматургията.Близката до "Химимпорт" компания "Уеб финанс холдинг" до дни може да придобие един от по-малките играчи на лизинговия пазар –, след като Комисията за защита на конкуренцията (КЗК) разреши сделката. Това ще е трето дружество от сектора в портфейла на групата за годината. Сделката е за 100% от капитала, като цената й не се посочва. Продавачи са инвестиционният фонд Balkan Accession Fund, който държи 70.5% от акциите, и регистрираната на Британските Вирджински острови "БМ лизинг инкорпорейтид".официално започна програмата си по акселератора Climate-KIC, която е европейска предприемаческа инициатива за подпомагане на развитието на стартиращи компании с фокус чисти технологии и решения за справяне с климатичните промени. От 22 кандидата "Клийнтех България" е избрала 8 екипа, които да продължат в следващата фаза. Проектите съществуват от максимум 3 години и ще получат финансов грант до 15 хил. евро, предоставяне на офис, менторство, достъп до европейска експертиза и възможност за подкрепа при следващи етапи на развитие., подразделение на испанския комуникационен холдинг Havas, придоби мажоритарен дял от "Havas Group България" в размер на 51%. Така компанията навлиза директно на местния пазар, след като досега работеше чрез франчайзингови договори с агенциите Havas Worldwide, Havas Media и Havas PR, които са основна собственост на Стефан Дьолае. В четвъртък стана ясно, че международният холдинг е решил да инвестира и директно в новата българска компания.


description: Банкерите настояват британските власти да намерят начин секторът да запази своите "единни паспортни" права

title: Великобритания може да плаща милиарди на ЕС след Brexit за достъп до единния пазар

maintext:
Премиерът Тереза Мей не отхвърля нито една възможност за бъдещите отношения на Острова с ЕС, тъй като е поставена под натиск от чуждите компании, които са категорично против твърд Brexit
Великобритания може да продължи да плаща милиарди паунди в бюджета на ЕС след Brexit, за да запази достъпа до единния пазар на лондонското Сити и други сектори. Това предвижда план, дискутиран от правителството на британския премиер Тереза Мей, пише Financial Times.Мей настоява страната да контролира своите граници и имиграцията от ЕС и това кара мнозина в Брюксел да заключат, че базираните в Обединеното кралство банки и застрахователи неизбежно ще загубят своите т.нар. права на единния финансов паспорт, благодарение на които британските компании могат директно да обслужват бизнеси и клиенти в ЕС.Но макар това да разстройва много консервативни евроскептици, Мей не отхвърля възможността да плаща в бъдеще на ЕС, за да осигури достъп до единния пазар. Няколко министри заявяват, че правителството обмисля как страната да продължи да допринася с милиарди паунди към бюджета на съюза. "Трябва да бъдем внимателни как ще го обясним. Но Тереза Мей много внимава да не отхвърля това", казва министър, пожелал анонимност.Според Националната статистическа служба средният годишен нетен принос на Великобритания към ЕС между 2010 и 2014 г. е бил 7.1 млрд. паунда, когато се вземат предвид отстъпките и върнатите от Брюксел пари за проекти и институции. Освен всякакви евентуални бъдещи плащания след Brexit страната ще се сблъска и с други разходи под формата на "сметка за развода" със съюза от около 20 млрд. евро.За да не подразни консервативните евроскептици, правителството търси начини да омекоти бъдещите плащания. Например Великобритания може да изплати по-голям от очаквания дял в програмите по сигурността на ЕС или да използва бюджета за подпомагане, за да финансира европейски проекти.Банкерите настояват британските власти да намерят начин секторът да запази своите "паспортни" права. В противен случай те ще бъдат принудени да преместят работни места извън Великобритания.Според Оливър Летуин, който е бивш политически съветник на предишния премиер Дейвид Камерън, е жизненоважно за Обединеното кралство да може да продава финансови услуги в ЕС. "Ако трябва да си купим този достъп до единния пазар, като продължим да даваме своя принос към бюджета на ЕС, това може да е цена, която си струва да бъде платена предвид броя британски работни места, които са замесени", твърди той. Но според евроскептичния консервативен депутат Конър Бърнс "напускането на ЕС не означава да плащаме на ЕС". По думите му това е било категорично отхвърлено от британците на референдума за излизането от съюза.Британските министри обмислят да продължат да допринасят за бюджета на ЕС по време на преходния период между Brexit, който се очаква да приключи през 2019 г., и завършването на евентуалната европейска сделка за свободна търговия, което може да отнеме много години. Плащанията могат да бъдат удължени дори след този период.Но председателят на Европейския съвет Доналд Туск миналата седмица зае твърда позиция, като заяви, че "същността на Brexit" не изглежда да включва допълнителни плащания към бюджета на ЕС. По думите му Великобритания се е насочила към "радикално скъсване" със съюза и ще има "много по-разхлабени" икономически връзки с него в бъдеще.


description: Причината е във възстановяването на някои пазари извън ЕС

title: Износът се връща към растеж през август

maintext: За първи път от началото на годината българският експорт се връща към растеж. Само за август спрямо същия месец на миналата година износът расте с 6.1%. Данните на статистиката с натрупване продължават да отчитат минуси, но спадът се забавя до 2%. Движението надолу започна в началото на годината и е заради продажбите на български стоки и продукти към страни извън ЕС. Факторите, които влияят негативно, са спадът на цените на медта и горивата, както и икономическите проблеми на някои основни търговски партньори на България като Турция, Китай и Русия.Експортът към ЕС, закъдето са насочени около две трети от българските стоки обаче, продължава да расте – с 4.8% за първите осем месеца на годината. Износът за общността е и на стоки с по-висока добавена стойност за икономиката, докато към трети страни продажбите са основно на полуготова продукция, суровини и горива.Допреди година експортът беше основен двигател на българската икономика. Очакванията на повечето анализатори обаче са през следващите години приносът му в прираста на БВП постепенно да се забавя.През август за първи път от февруари има увеличение на износа към страни извън ЕС – с 0.9% спрямо същия месец на 2015 г. Една от причините е ръст на износа към Русия и Сърбия през разглеждания месец. Двете държави са в топ пет на основните ни търговски партньори извън общността. Продължават обаче спадовете на експорта към Китай, Турция и САЩ.Малко по-подробна разбивка по групи стоки показва ръст на износа на тютюн и цигари, както и на маслодайни семена. И в двете групи има увеличение както като стойност, така и като обеми. На пръв поглед ръстът при цигарите е изненадващ, тъй като "Булгартабак" спря продажбите си към Близкия изток от април и това свали общия обем на износа на тютюневи изделия. Повишението сега обаче се дължи на по-ниските продадени обеми през август 2015 г.В стойностно изражение през август спрямо същия месец на миналата година от групите с по-голям принос в общия обем на експорта растат и продажбите към трети страни на селскостопанска техника, руди, чугун и желязо, стомана, изделия от стъкло.В данните се чете продължаващото негативно влияние на ниските котировки на петрола – като обеми експортът на горива расте, но в стойностен обем се свива спрямо август миналата година. Любопитна подробност е, че само през август има увеличение на износа към Сингапур (с цели 222%). Експортът натам е основно на нефтени масла и горива. Скорошен анализ на Българската стопанска камара обаче твърдеше, че Сингапур не отчита внос от България. Това означава, че тази дестинация може да се използва за фиктивен износ с данъчна цел.Данните с натрупване от началото на годината до август обаче продължават да показват спадове както при основните търговски партньори извън ЕС, така и по групи стоки, като има ръст единствено при "разнообразни готови стоки". Така към осмия месец на годината износът към трети страни се свива с 13.8% на годишна база. Спадът обаче се забавя леко.Според някои икономисти върху продажбите към страните от ЕС влияе и курсът на еврото спрямо долара. Слабата щатска валута директно удря валутите на основните ни контрагенти извън ЕС. И ако те могат да заменят нашите стоки с други, по-евтини, го правят.Продажбите към държави от ЕС в стойностен обем се забързват. Данните на статистиката към август обаче са с разбивка само за трети страни. Тези за общността идват с месец закъснение и показват, че основни търговски партньори на България в ЕС продължават да са Германия, Италия, Румъния, Гърция и Франция. Както и предходните месеци, продължава и положителната тенденция за нарастване в стойност на износа на готови или полуготови продукти. Този тип експорт носи и най-голяма добавена стойност за икономиката. Повечето инвестиции в увеличаване на производствената база през последните години в България също бяха насочени към експортно ориентирани отрасли.


description: Броят на хората без работа е основния индикатор, заедно с инфлацията, който Фед следи при определяне на лихвената си политика. Данните излизат в...

title: Пазарите очакват данните за производството и безработицата в САЩ

maintext: Броят на хората без работа е основния индикатор, заедно с инфлацията, който Фед следи при определяне на лихвената си политика. Данните излизат в петък, а в понеделник ще бъдат публикувани индексите за производството в САЩ - PMI Manufacturing Index и ISM Mfg Index. В сряда са данните за международната търговия на най-голяма икономика в света. В същия ден са и тези за запасите на петрол в САЩ, които оказват влияние върху котировките на суровината.


description: Финансовите институции в страната имат структурни и политически проблеми

title: Проблемът на германската банкова система не е само в Deutsche Bank

maintext:
Главният изпълнителен директор на Deutsche Bank Джон Краян увери служителите си в края на септември, че банката е в стабилно състояние.
© Deutsche Bank
Възвращаемостта на активите на големите френски банки е доста над тази на водещите германски.
Повечето анализатори на сектора се съгласяват, че държавна помощ към Deutsche Bank все още не е нужна. Главният изпълнителен директор на банката Джон Краян се обърна към служителите си в края на септември с изявлението, че Deustche отговаря на всички капиталови изисквания и преструктурирането на банката върви по план. Deutsche Bank обаче не е единствената банка, която поражда въпроси за състоянието си. Конкурентната германска банка Commerzbank
обяви наскоро плановете си да съкрати 20% от персонала и да намали мащаба на операциите си.
Проблемите в Италия са свързани с натрупаните лоши кредити, докато в Германия проблемите са повече структурни. В добавка към големите публични банки в страната има още публични спестовни банки, кооперативни банки, както и държавни банки. Тази фрагментирана система беше много по-често срещана в Европа преди десетилетия, но реформи
в другите държави позволиха на различните типове банки да се слеят, което и досега е трудно да се случи в Германия, донякъде заради политически причини.
"Франция е много по-концентриран пазар, който създава стабилен и умерено висок доходен поток за френските банки", коментира
Николас Верон, старши съдружник в института Bruegel. Данните подкрепят твърдението му: Големите френски банки имат възвращаемост на активите от 6.18%, докато при германските този показател е само 4.51%. "Германия има прекалено много банки", коментира Беате Ресат, икономист и финансов блогър. Но консолидацията в държавата е трудна, защото прекалено много хора са обвързани със спестовните си банки. "
В сегашната ситуация спестовните банки изглеждат по-надеждни от големите частни банки", добавя Ресат.
Именно спестовните банки са едни от тези, които имат претенции към политиката на ниски лихви, водена от Европейската централна банка. Данните от Германската централна банка Bundesbank показва, че спестовните банки са загубили 37% от приходите си от лихви в периода от 2008 до 2015 г., за държавните банки понижението от 2011 г. е 22%. Един от членовете на борда на директорите в ЕЦБ Ив Мерш наскоро съобщи, че прогнозите показват, че негативните лихви сериозно ще ударят печалбата на банките в следващите пет години.
Няколко седмици след като беше заплашена с рекордна глоба от 14 млрд. долара, проблемите на Deutsche Bank не са тайна за никого. Обвиненията от страна на властите в САЩ заради неправомерна продажба на ипотеки още отпреди финансовата криза разкриха цял списък с други регулаторни проблеми, които се отразиха катастрофално на акциите на банката, пише Wall Street Journal. За някои проблемът на Deutsche Bank не е толкова икономически, колкото политически. Някои анализатори смятат, че огромната глоба е просто начин за САЩ да си го върнат на Европейския съюз, след като преди месец Европейската комисия наложи санкция от 14 млрд. долара върху Apple заради неплащане на данъци в Ирландия. В същото време в Германия вече тече дебат дали държавата трябва да помогне на банката, ако се изпълни най-лошият сценарий и между Министерството на правосъдието и Deutsche Bank не се стигне до споразумение и на банката наистина се наложи да плати санкция от 14 млрд. долара.Скорошно проучване от TNS Emnid, направено за списание Focus, показва, че 69% от отговорилите са срещу държавна помощ за банката и само 24% са съгласни с такава. Финансовите проблеми в Европа не са нещо ново – сериозни такива има и в Гърция и Италия, но положението изглежда по-сериозно, когато те стигнат и до икономическия гигант в съюза Германия.


description: Индексът Ifo за мениджърските настроения достигна 110,5 пункта, което е доста над очакванията. На борсата във Франкфурт основният индекс DAX достигна...

title: Подобрено бизнес доверие в Германия отправи европейските борси към нови върхове

maintext:
© Staff
Индексът Ifo за мениджърските настроения достигна 110,5 пункта, което е доста над очакванията. На борсата във Франкфурт основният индекс DAX достигна нова най-висока стойност за годината, покачвайки се с 0.59%. САС 40 също се отправя към нов връх, нараствайки се с 0.36%, а акциите на телекома Orange поскъпват с близо 5%. Оптимизъм цари и в Лондон, като FTSE 100 се повишава с 0.60%. Сред печелившите британски акции преобладава секторът на суровините - книжата на Anglo American поскъпват с 3.57%, тези на Antofagasta повишават цената с с 3.33%, а емисията на Glencore добавя 2.60% към стойността си.Информацията е актуална към 11:20ч.


description: Иранско-американската певица Азам Али за скиталчествата на душата отвъд географията и за това колко е важно артистът да капитулира пред изкуството си

title: Чужденка на този свят

maintext:
традиционен за Близкия изток струнен ударен инструмент, който й помага да открие музикалния си талант и предопределя, че музиката ще е езикът, на който ще общува със света оттук насетне. Но к
пацитетът на инструмента се оказва, че не е достатъчен, за да изрази пълната гама емоции, от която покълва изкуството на Азам.
Устад Садехи, най-магнетичният и влиятелен сред учителите й, я окуражава да култивира гласа си, да доразвие емоционалния му диапазон и да изследва фината му механика, за да може да възпроизведе с прецизна точност трептенията на душата си. Резултатът от този процес на себеусъвършенстване е откритието на един "славен и незабравим инструмент" (според сп. Bilboard), който я нарежда сред целунатите от Бога в съвременната музика.
Средата в училището е интернационална и това е първата й среща с космополитността. Съдбата й на скиталка между културите се потвърждава, когато след ислямизиращата Иранска революция от 1979 г. майка й решава да емигрират окончателно в Лос Анджелис, за да даде шанс на дъщеря си да живее като свободна жена. А свободата на идеите и движението е ключова за Азам: "Пословично упорита съм в необходимостта си да разширявам пространството, което обитавам. По природа не съм човек, който може физически да остане на едно място прекалено дълго. Предполагам е така, защото съм сменяла адреса си достатъчно пъти в живота си и знам много добре как външната среда влияе на вътрешния мир и как това формира и възприятието. Така че, естествено, музиката ми отразява тази неспособност да остана статична и невъзможността да се идентифицирам само с една специфична култура."
След четири солови албума, издадени между 1997 г. и 2004 г. от лейбъла
, Азам и съпругът й Лога Рамин Торкиян основават в Монреал дуото Niyaz, окачествено от Huffington Post като "еволюционна сила в съвременната близкоизточна музика" и нещо средно между "транс, суфистка поезия и народни песни от Иран и околните страни в Персийския залив".
Light,
Една от известните песни на Азам Али преди
се казва
и звучи като изповед не само в заглавието, но и заради хипнотичната дълбочина на композицията: "Струва ми се, че много хора в днешно време изпитват чувството, че не принадлежат никъде. Може би се чувствам по този начин, защото трябваше да напусна страната си на такава млада възраст, така че никога не съм била свързана с конкретно място на този свят. Без значение къде съм живяла, от детството насам навсякъде се чувствам като чужденец. И сега, като възрастна, си давам сметка, че това няма много общо с географията. Мисля, че великото пътешествие на душата се съдържа именно в търсенето на своя дом и живот."
е на 29 октомври от 20.00 в
"Ако бях художник, щях да съм Ремедиос Варо и да създавам сюрреалистични светове с болка и цвят. Сега го правя със звуци", казва Азам Али, признавайки, че винаги е искала да рисува.Обаче се влюбва в сантура -Родена е в Техеран, но детството си прекарва в живописно планинско градче в индийския щат Махаращра. Макар да е стопроцентова персийка, финалът на формиращите първи седем я заварва в училище-пансион, където са на почит изкуството и духовността: "Индия ме изгради на много нива. Това, че прекарах там детството си, ми помогна да открия великата сила на музиката да свързва хората на друго равнище. Когато започнах да пиша собствени композиции, вече знаех, че искам да създам нещо, което да докосва дълбоко, отвъд културните пластове."В пеенето на Азам Али разпознаваме вокални техники, характерни за древна Персия и Източна Европа, а основата на композициите й са мелодиите, с които е пораснала в Иран и Индия. Въпреки че изкуството й е белязано от произхода и пътя й дотук, по-важна от културното наследство и местата й се струва искреността в процеса на създаване. "Ако артистът не се предаде и не се разкрие докрай в изкуството си, връзката с публиката е невъзможна. Всичко по-малко от тази пълна капитулация е повърхностно. А музиката, която е нематериална в своята същност и най-езотерична сред изкуствата, има способността да събаря всички психически и емоционални бариери. Особено човешкия глас, който винаги съм смятала за нещо много повече от проводник на думи. За мен той е като един абстрактен сън, в който всичко е напълно логично и където е възможна дълбока трансформация и трансцендентност. "NaradaПоследният им засега студиен албум - The Fourthe посветен на поетесата Рабия ал Басри, първата жена, занимавала се със суфи мистицизъм и живяла през VIII век в Ирак. Канонизирана е за светец, тъй като е основоположник на учението за Божествената любов и недуалността, които днес са в основата на суфи мистицизма, макар значимостта й да е по-скоро подценявана в ислямския свят. Албумът е жест на почит към великите женски таланти, чиято мощ успява да надскочи догмите на средата.NiyazAmStrangerInThisWorldКонцертът на NiyazSofia LiveClub


description: Проверката е прекратена преди шест години, защото ВСС не е открил подателя на информацията

title: Ченалова обвини ВСС, че е прикрил сигнал срещу Цацаров

maintext:
© Георги Кожухаров
Отстранената съдия Румяна Ченалова съобщи, че преди шест години гражданин е подал сигнал за корупция, в който се споменава името на главния прокурор Сотир Цацаров. В него се твърдяло, че той е взимал по 10 хил. лв., за да бъде решено конкретно дело. Всъщност твърденията на Ченалова, която тя съобщи в неделя в ефира на BiT не са новина."През 2010 г. един гражданин депозира във Висшия съдебен съвет сигнал (ВСС), в който отразява, че главният прокурор приема граждани в кантората на съпругата си и той го е посетил по съвет на негов адвокат, като е получил уверението, че ако плати сумата от 10 хил. лв., ще спечели делото на ниво окръжен съд. Това го казва гражданин, наречен Христо Иванов Чобанов, който се подписва с името и адреса си" каза в неделя отстранената съдийка Румяна Ченалова в ефира на телевизия BIT. "Такава преписка (във ВСС) има. Била е прекратена веднъж, а след това е възобновена от сегашния ВСС. Но каква е съдбата на тази преписка никой не знае. Такъв сигнал има, но няма гласност. Един човек с името и адреса си заявява определени обстоятелства, които са и престъпление, ако се докажат, образува се преписка, но какво става с нея никой не знае", разказва още съдийката.За този сигнал стана дума по време заседанието на ВСС, на което Цацаров беше избран за главен прокурор през декември 2012 г. Тогава председателят на Етичната комисия на съвета Ясен Тодоров разказва, че при проверка в деловодната система на съдебния съвет е станало ясно, че срещу Цацаров има един подаден сигнал. Той е подаден на 31 май 2010 г. и е бил адресиран до министъра на правосъдието, който го е препратил по компетентност до ВСС. Сигналът е подписан от "Христо Иванов Чобанов". Предишният състав на съдебния съвет е канил подателя на сигнала, но изпращаните на посочения от него адрес се връщали, като от пощата уточнявали, че няма такъв номер на улицата. От районния съд в Пловдив отговорили, че от 2005 до 2009 г. не е имало дело със страна "Христо Иванов Чобанов". След това преписката била прекратена, като преди избора на Цацаров през 2012 г. Етичната комисия, вече под ръководството на Ясен Тодоров, извършила нова проверка, която установила, че лице с такива имена не е страна по дела в останалите съдилища в района на Окръжен съд Пловдив за периода 2005-2010 г. От комисията изпратили запитване до дирекция "Български документи за самоличност" към МВР откъдето отговорили, че има 14 човека с такива имена, 9 от които са починали, но нито един не живее в Пловдив. На базата на тези констатации ВСС прекратява проверката.Тези данни бяха изнесени от Ясен Тодоров, който е от близкото обкръжение на Цацаров, по време на заседанието, на което пловдивският съдия беше избран за главен прокурор. От казаното от председателя на Етичната комисия не стана ясно дали по преписката е правено нещо различно от това да се събира информация за подателя на сигнала.


description: Партията прогнозира "сериозна цена" за подкрепата си на балотаж

title: ДПС официално застана зад "надпартийния" Орешарски

maintext:
Според Карадайъ Пламен Орешарски покрива търсеният профил от ДПС за президент - обединител, евроатлантик, работещ за правова и социална държава, чувствителен към правата и свободите на човека и т.н.
© НАДЕЖДА ЧИПЕВА
ДПС официално подкрепя Пламен Орешарски за президент, тъй като той е "надпартиен". А кандидатурата му покрива изцяло профила на държавен глава, който движението вече е очертало още през май - обединител, евроатлантик, работещ за правова и социална държава, чувствителен към правата и свободите на човека и т.н. Това обяви лидерът на ДПС Мустафа Карадайъ след заседание на централния съвет на партията в четвъртък.
На въпрос каква е цената на подкрепа за Цецка Цачева или за ген. Румен Радев на евентуален балотаж между тях Карадайъ отвърна: "От днес започва кампанията на ДПС. Цената на ДПС между първия и втория тур може да се окаже много сериозна." А после допълни: "Ако не успеем на първи тур, на втори тур най-вероятно ще изберем Пламен Орешарски за президент." По думите му той ще получи подкрепата и на симпатизанти на ГЕРБ.
От думите му се разбра, че подкрепата е поискана и ДПС ще финансира и компанията на Орешарски. Имало е и среща с кандидата на АБВ за президент Ивайло Калфин.
Перфектният профил
"Бъдещият президент трябва да е надпартиен, да осъзнава своята мисия, да бъде убеден демократ, евроатлантик, да има волята да отстоява демократичните достижения, да работи за утвърждаване на правова и социална държава, да бъде чувствителен към правата и свободите на човека. В профила ние включихме да бъде обединител на нацията, президент на всички български граждани, да работи за международния авторитет на страната и да отстоява нашите интереси в НАТО и ЕС", посочи лидерът на ДПС.
Предложението ДПС да подкрепи на двойката Пламен Орешарски и Данаил Папазов е било одобрено от централния съвет на партията без нито един глас против. На въпрос защо сега движението подкрепя Орешарски, като преди две години на практика е свалило правителството му от власт, той отвърна, че оценката за кабинета била положителна, но парламентът, в който управляващи и опозиция имали по 120 равни гласа, бил сложен. Според него задкулисието, което свалило Пламен Орешарски от власт, било организирано да сваля и ГЕРБ.
ДПС отново поиска предсрочни парламентарни избори през пролетта. Целта - да може "стабилно, ценностно, хомогенно мнозинство у нас да излъчи проактивна изпълнителна власт", която да поеме председателството на ЕС от 1 януари 2018 г. "ГЕРБ вече не могат да се крият зад националистите. ГЕРБ вече не могат да се оправдават с искания на националистите, които Съветът на Европа нарича фашисти", заяви лидерът на ДПС. Според него националистите са виновни за изборния хаос, а Изборният кодекс, който за първи път от 26 години се променя по време на кампания, бил "изборният закон на Алеко Константинов".
ДОСТ подкрепя Цачева
Карадайъ не пожела да коментира подкрепата на "предателите" от ДОСТ за Цецка Цачева. По-рано през деня стана ясно, че изпълнителния съвет на ДОСТ е решил да подкрепи кандидатурата на Цецка Цачева за президент. Лютви Местан уточни "ще дадем тази подкрепа, без тя да е поискана" и не е разговарял нито с Цачева, нито с Бойко Борисов.
В ДОСТ са стигнали до решение за подкрепа на Цачева по метода на изключването, тъй като нямало как ДОСТ да подкрепи левите кандидати. Местан добави, че нито един от кандидатите не покривал високите изисквания на ДОСТ, които са президентът да е убеден евроатлантик и ясно да каже "Русия трябва да се оттегли от Крим, а след това санкциите срещу Русия да паднат". Бихме се насочили към последното квадратче, но не искаме да сме партия на бойкота", поясни Местан.
В ДОСТ са били респектирани от Трайчо Трайков, но не могат да го подкрепят, защото партията му носела вината за вкарването на крайните националисти във властта.


description: Свиването с 245.5 млн. лв. през септември идва след рекордния за годината ръст, отчетен преди месец

title: Депозитите на бизнеса намаляват за пръв път от пролетта

maintext:
© ЦВЕТЕЛИНА АНГЕЛОВА
Корпоративните кредити са нараснали с 42.6 млн. лв. през септември на месечна база.
След рекордния от началото на годината ръст през август към септември спестяванията на българския бизнес в местните банки намаляват за първи път от пролетта насам. Понижението в обема е с 245.5 млн. лв. и така към края на деветмесечието фирмите имат депозити за общо 18.6 млрд. лв., показват данните от паричната статистика на Българската народна банка (БНБ).Същевременно отпуснатите на бизнеса кредити се увеличават с 42.6 млн. лв. (0.14%) на месечна база до 30.4 млрд. лв. Повишението се дължи на по-големия обем средства, предоставени под формата на овърдрафт (0.61% ръст), докато при стандартните заеми статистиката отбелязва свиване спрямо август с 11.8 млн. лв. (0.05%).[[img:2850815]]Вложенията на бизнеса намаляват за първи път от април, когато свиването беше със 141 млн. лв. Най-голям спад за последните години беше отчетен през януари 2016 г. – с 653.3 млн. лв., след като в предходните два месеца статистиката отбеляза сходни по размер увеличения. Така в крайна сметка за последната година сумите, които фирмите държат в банките, са се повишили с 10.5% въпреки близките до нула лихвени равнища – от пролетта на 2015 г. насам средната годишна доходност за депозити на корпоративни клиенти неизменно е под 1%.В същото време вложенията на домакинствата в банките също продължават да нарастват, въпреки че и при тях предлаганата от финансовите институции доходност е на исторически ниски равнища, като в началото на годината също слезе под психологическата граница от 1%. Само през септември спестяванията на населението са се увеличили с близо 101 млн. лв. и достигат 43.8 млрд. лв. За последната година сумата им се е повишила с близо 3 млрд. лв., или 6.7%.В процентно изражение най-висок месечен ръст бележат спестяванията на финансовите предприятия (посредници, пенсионни фондове, застрахователни дружества) – с 30.4% до малко под 4 млрд. лв.Отчетеното през септември изтегляне на средства от страна на бизнеса от банките би могло да е сигнал за известно раздвижване в инвестиционната активност, ако се запази като тенденция и в следващите месеци. За момента обаче данните от паричната статистика за кредитирането на компаниите не дават такива индикации и за пореден месец измененията в банковите портфейли корпоративни заеми са минимални. На годишна база също не се наблюдава значимо подобрение – бизнес кредитите растат с едва 0.6%, а отпуснатите овърдрафти са с 5.8% по-малко спрямо септември 2015 г.При финансирането за домакинствата данните показват минимални месечни ръстове и при потребителските (0.18%), и при жилищните заеми (0.14%). На годишна база кредитите за потребление намаляват с 0.62% до 7.3 млрд. лв., а ипотечните растат с 0.86% до 8.8 млрд. лв. Малко по-съществен е ръстът в категорията "други кредити" на домакинствата, в която влизат заеми за физически лица за обучение, финансов лизинг, селскостопански кредити и т.н. Повишението е с 6.9% на месечна и с 18.1% на годишна база до малко под 880 млн. лв.Към края на септември статистиката отчита и леко месечно нарастване в обема на проблемните заеми в банковите портфейли – повишението в категорията "лоши и преструктурирани" кредити спрямо август е със 132.8 млн. лв., или 0.27%, до 8.2 млрд. лв. Така делът им спрямо общо предоставеното на бизнеса и домакинствата финансиране се повишава до 21.37% спрямо 21.28% през август.


description: Стойността на бъдещата сделка може да достигне 30 млрд. долара

title: General Electric може да слее петролния и газовия си бизнес с Baker Hughes

maintext:
Изпълнителният директор на General Electric не смята да се разделя с бизнеса си с гориво въпреки намаляващите печалби
© Brian Snyder
Сливането на двете компании би създало компания с годишни приходи от над 32 млрд. долара и бизнес в над 120 страни. Тя би дала нужната конкуренция на компании като Shlubmerger, която е сред водещите в сектора с услуги за петролния бизнес. Евентуалната сделка също така би била добра възможност за General Electric да се включи във възстановяващия се петролен пазар. Новата компания би спестила и много разходи. След две години, в които General Electric и други
те играчи в петролния сектор се сблъскаха с рекордно ниски цени, сега положението, изглежда, се подобрява. В началото на тази година петролът струваше 30 долара за барел, докато през 2014 г. цената му беше около 100 долара. В момента котировките са около 50 долара за барел.
General Electric изпитва затруднения именно в това звено от бизнеса си, но според резултатите от последното тримесечие има слабо подобрение. Приходите все още са наполовина на тези, които бяха преди година, но има нарастване на тримесечна база. Наскоро от компанията коментираха, че нямат намерение да се отказват от петролния и енергийния си бизнес, макар печалбите да са спаднали с 30% от началото на годината. В следващите две години General Electric ще се насочи към това да намали, доколкото е възможно, разходите на звеното си, като целта е да бъдат отрязани поне 1 млрд. долара от тях.
Сделката би била поредната
голяма
от началото на октомври насам. Досега през есенния сезон беше обявена рекордната за годината сделка между AT&T и Time Warner за 85 млрд. долара, която вече поражда спорове дали ще бъде завършена. Миналата седмица беше обявена и най-голямата сделка в индустрията с чипове и процесори, като Qualcomm заяви, че ще купи NXP Semiconductors за 39 млрд. долара. Преди това през годината имаше и други големи сделки, като закупуването на LinkedIn от Microsoft. Банкери коментират, че има огромен глад за сливания и придобивания, особено предвид факта, че повечето от тях се случват, без да бъде ясно кой ще бъде следващият президент на САЩ.
За Baker Hughes няма гаранция, че дори да се договори с General Electric, сделката ще бъде приключена. Компанията опита да се слее с конкурента си Halliburton през тази година, но операцията не беше разрешена от регулаторните органи на САЩ.
General Electric е в разговори за комбинирането на своя петролен и газов бизнес с компанията за услуги за петролния сектор Baker Hughes, съобщава Wall Street Journal. Стойността на евентуалната сделка би възлязла на 30 млрд. долара. Общата компания би създала гигант в енергийния сектор, както и да подобри положението на General Electric в индустрията. Новата компания би се контролирала от General Electric, които ще участват и с допълнителни финансови инвестиции. Според източниците на Wall Street Journal компанията ще бъде публична и се очаква да бъде обявена в съвсем скоро време. Конкретни данни все още не са ясни.От Baker Hughes потвърдиха в края на миналата седмица, че са в разговори с General Electric. Представители на General Electric от своя страна коментираха, че са заинтересовани от евентуално партньорство с Baker Hughes, но това не значи задължително, че ще се стигне до сделка.


description: Регулацията беше подписана в петък в Ню Йорк от губернатора Андрю Куомо и е насочена главно към компаниите за споделена икономика като Airbnb и...

title: Ню Йорк забрани краткосрочните наеми на апартаменти

maintext: Регулацията беше подписана в петък в Ню Йорк от губернатора Андрю Куомо и е насочена главно към компаниите за споделена икономика като Airbnb и най-вероятно ще се отрази тежко на бизнеса. За Airbnb е приоритет да се справи с проблемите си с регулаторните органи и вече има данъчни сделки с повече от 200 града. Очаква се Airbnb да вземе мерки по въпроса, за да спаси бизнеса си в една от най-важните локации за компанията.


description: Основен двигател на растежа и през 2017 година ще бъде потреблението, докато приносът на износа ще спада. В същото време се залага и ръст на...

title: Министерство на финансите очаква 2.5% ръст на икономиката през следващата година

maintext: Основен двигател на растежа и през 2017 година ще бъде потреблението, докато приносът на износа ще спада. В същото време се залага и ръст на инвестициите заради повече публични капиталови разходи. Това става ясно от есенната макроикономическа прогноза на финансовото министерство, която днес беше публикувана на сайта му . Тя ще послужи за основа при изготвянето на Бюджет 2017.Ведомството на Владислав Горанов е ревизирало нагоре и прогнозата си за ръста на БВП за тази година от 2.1% до 2.6%.(очаквайте подробности)


description: Инвестиционният посредник "Делтасток" има амбиция да създаде управляващо дружество. Процедурата е задвижена, като предстои издаването на лиценз от...

title: "Делтасток" създава управляващо дружество

maintext:
След удостоверяването за внесен изискуем капитал КФН има 2-месечен срок, в който фактически да издаде лиценза на дружеството
© Надежда Чипева
Инвестиционният посредник "Делтасток" има амбиция да създаде управляващо дружество. Процедурата е задвижена, като предстои издаването на лиценз от Комисията за финансов надзор (КФН). Той ще бъде издаден на дъщерно дружество на инвестиционния посредник, се казва в решение на регулатора от 6 октомври. Самостоятелната компания "Делтасток управление на активи" ЕАД, която към момента е в процес на учредяване, ще получи разрешителното, при условие че в 14-дневен срок от решението на КФН удостовери, че изискуемият начален капитал е надлежно внесен. Според Закона за дейността на колективните инвестиционни схеми минималната стойност на капитала трябва да е 125 хил. евро."Засега е рано да коментираме структурата на фондовете и типа клиенти, към които ще се насочим. Имаме изготвена програма, но предпочитаме да я афишираме, след като цялата процедура по лицензирането, надяваме се, приключи успешно", коментира за "Капитал" Любомир Манолов, акционер и член на съвета на директорите в "Делтасток". По предварителните му оценки това ще стане около Нова година. След удостоверяването за внесен изискуем капитал КФН има 2-месечен срок, в който фактически да издаде лиценза на дружеството. Според Манолов в следващите години пазарът на управляващите дружества в България значително ще се развие в сравнение със сегашното му състояние, поради което компанията се е решила да навлезе в него сега. "Делтасток" има 3.3 млн. лв. собствен капитал и печалба от непреустановени дейности от близо 2 млн. лв. за 2014 г., с 62% повече на годишна база.По-рано тази година се появиха няколко нови взаимни фонда. "ОББ асет мениджмънт" пусна през април "Глобал детски фонд", "Глобал дивидент" и "Глобал растеж", като обяви, че минималната инвестиция във всеки от тях е 100 лв. Към момента тези три фонда управляват съответно 1.15 млн. лв., 0.12 млн. лв., 0.3 млн. лв., а общата сума се е увеличила 4 пъти от края на април. Освен това "Конкорд асет мениджмънт" стартира "Конкорд фонд-7 Саут-Ийст Юръп", който обаче е от затворен тип. Общата сума на управляваните над 100 взаимни фонда у нас към края на третото тримесечие е над 840 млн. лв., което е 8% повече в сравнение с края на юни.


description: Ирена Жотева, управляващ съдружник HILL International Bulgaria

title: Лекторите на HR Innovation Forum

maintext:
© Капитал
Ирена Жотева се присъединява към HILL International Bulgaria, част от австрийската консултантска група HILL International GmbH, в началото на 2002 г. като психолог, след което преминава през различни управленски постове. От април 2015 г. е едноличен собственик на компанията.Жотева има 17 години опит в областта на управлението на човешките ресурси, от които 15 години като консултант. Преди да стане част от екипа на HILL International, е била специалист "Човешки ресурси" в производствена компания. Има магистърска степен по психология от Софийския университет "Св. Климент Охридски" (СУ) и магистърска степен по бизнес администрация от CITY University в Сиатъл, САЩ. Професионален коуч е към Erickson College International с акредитация от Международната коучинг федерация (ICF). От 2006 г. преподава в магистърската програма "Трудови пазари и развитие на човешките ресурси" на СУ. Член е на Съвета на жените в бизнеса в България.Жотева ще бъде сред лекторите на HR Innovation Forum 2016 по темата "X & Y vs. Z – какво да очакваме от иноваторите на бъдещето". Годишната конференция на "Кариери" и "Капитал" ще се състои на 20 октомври. Повече за програмата и лекторите, сред които са визионери от Google, Sodexo, CIPD и др., можете да научите на capital.bg/hrforum или във Facebook страницата на събитието. Официален хаштаг #HRif.


description: Според Европейската комисия плановете на комитета в Базел за нови регулации ще намалят конкурентоспособността на европейските финансови институции

title: Водещи страни от ЕС са против новите капиталови изисквания за банките

maintext:
Холандският финансов министър Йерун Дейселблум смята, че правилата са необходими, за разлика от ЕК.
© FRANCOIS LENOIR
Правилата трябва да са готови до края на годината, но европейските комисари се заканват, че няма да ги приемат.
Най-новите правила са разработени с цел да се предотврати поемането на твърде много рискове от страна на финансовите институции.
Това не звучи приемливо за Европа, тъй като банковият ѝ сектор е по-фрагментиран. Американските и швейцарските регулатори обаче настояват за въвеждане на общо стандартизирано ниво на капитал, под което банката да не може да слиза въпреки вътрешните си изчисления на риска.
за банков контрол
"И преди сме дискутирали въпроса, когато доста министри казаха "вижте, каквото и да се случи в Базел, не може да доведе до по-големи капиталови изисквания" и аз им отговорих и тогава, и сега, че не мисля, че това е правилната стартова позиция", каза Дейселблум. "Смятам, че подходът трябва да бъде различен." Той добави още, че комитетът в Базел е ценна платформа и трябва да се използва за създаването на солидни международни стандарти. Дейселблум все пак заяви, че не споделя скептицизма на САЩ по отношение на вътрешните модели за изчисление на риска на банките, но е съгласен, че в някои случаи трябва да бъдат по-добре управлявани, което би могло да се случи чрез реформа.
Финансовите министри на ЕС са разделени относно планираните нови банкови правила на Базелския комитет, който иска до края на годината да реформира съществуващите стандарти BaselIII, съобщава Financial Times. Според някои страни от ЕС реформата отива твърде далеч и атакува конкурентоспособността на финансовите им сектори, защото увеличава непропорционално изискванията за капитала на банките. Реформата планира да въведе общи стандартизирани капиталови нива, които не са подходящи за фрагментирания европейски банков сектор.Планираната реформа е наричана понякога и Basel IV заради изискванията за увеличение с до 50% на сегашните капиталови буфери според оценки на банките от Франция и Германия.Според новите правила банките, които искат да използват вътрешни модели за измерване на риска – за които капиталовите изисквания са по-ниски в сравнение със "стандартния" метод, сега ще трябва да получат одобрение за всеки от тези модели. Това е съществена промяна спрямо досегашния режим, според който одобренията се правеха за цели бизнеси.Опасенията са свързани с това, че кредитните портфейли на европейските банки са по-рискови от американските. В такъв случай те ще се нуждаят от повече капитал, отколкото банките в САЩ, които си осигуряват повече финансиране чрез облигации и пакетирани ипотечни продукти. Европа поде силна кампания срещу последния кръг от преговори в Базелския комитет- това е 40-годишна институция, където експерти от 27 страни обсъждат технически споразумения за банковите стандарти. Групата поддържа високо ниво на секретност, а несъгласията се изглаждат обикновено чрез пренаписването на сложни регулаторни текстове.Европейската комисия и Франция оглавиха кампанията срещу новите стандарти. Те предупреждават, че при въвеждане на мерките капиталовите изисквания ще се увеличат прекалено в период, в който банките вече са под натиск. Предупрежденията бяха повторени на среща на финансовите министри в Люксембург във вторник, но срещнаха съпротивата на Йерун Дейселблум, холандския финансови министър и председател на Еврогрупата, според когото Европа трябва да се въздържи от поставянето на ултиматуми към Базел или да предявява искания, с които да намалява ефекта от новите правила.Миналия месец Валдис Домбровскис, европейският комисар за финансови регулации, заяви, че е готов да отхвърли новите стандарти, ако те увеличат прекомерно товара на европейските банки. Брюксел няма да приеме каквито и да било реформи, които "водят до значително повишение на цялостните капиталови изисквания върху европейския банков сектор" или които ще "поставят банките ни в неравностойно положение спрямо световните ни конкуренти", добави той. "Искаме решение, което ще е работещо за Европа." Същата позиция заеха при преговорите в Базел и някои европейски регулатори, включително тези на Франция, Германия и Испания.


title: Графика на деня: Заетите в индустрията в ЕС намаляват

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 42 // 22.10.2016 Прочетете Капитал Daily Брой 204 // 28.10.2016 Прочетете Капитал Light Брой 42 // 22.10.2016 Прочетете


description: До края на годината веригата за облекла ще отвори 20-ия си магазин в страната - в Габрово

title: Продажбите на H&M в България растат с 29% през третото тримесечие

maintext:
Представянето на най-големия пазар на групата – Германия, през последните два месеца е далеч от очакванията
© INTS KALNINS
От началото на годината акциите на компанията са загубили 20% от стойността си.
Два италиански модни бранда влизат официално в България
Absolut Joy и Sexy Woman влизат официално в България със свой представителен магазин в обновения Парк център (бивш Сити център София) на ниво партер, съобщиха от представителите. Марките се представляват от Росица Недялкова, която е собственик и на бутици Jotto. Марките са за мъжка и дамска мода и са среден към висок клас. От 17 септември столичният City Center Sofia официално се нарича Park Center Sofia. Промяната става след двегодишни усилия за пълното преобразяване на първия софийски мол според стратегията на новия собственик – лондонския инвестиционен фонд Revetas Capital, който придоби City Center Sofia през 2014 г.
Продажбите на шведската верига за облекла Hennes & Mauritz (H&M) в България растат с 29% на годишна база през третото тримесечие и достигат 181 млн. шведски крони (36.8 млн. лв.). Изразено в левове, нарастването е с 28%. Общо за фискалното деветмесечие на шведската компания, което обхваща периода от 1 декември 2015 г. до 31 август 2016 г., оборотът в страната е бил 460 млн. крони (93.6 млн. лв.). Това е 27% повече в сравнение със същия период година по-рано.Докато резултатите на местния пазар растат с двуцифрени темпове, в глобален план подобряването на продажбите е доста по-умерено. За периода 1 юни – 31 август отчетеното нарастване е с 6% до 56.8 млрд. крони (5.9 млрд. евро), а общо за деветмесечието приходите се повишават с 5% до 161.7 млрд. крони (16.8 млрд. евро). Печалбата обаче се свива спрямо година по-рано – с 9% до 4.8 млрд. крони (501 млн. лв.), което, съчетано с по-слабите продажби през септември, доведе до спад в цената на акциите на групата с 3% до тримесечно дъно в петък, отбелязва Reuters. От началото на годината книжата са загубили 20% от стойността си.За подобряването на резултатите в България допринася продължаващата експанзия на H&M на местния пазар. През март ритейл веригата отвори 19-ия си магазин в страната – в Mall Rousse, а през 2015 г. бяха открити обекти в Mall Sliven и на търговската улица "Александър I Батенберг" в Пловдив. От април 2015 г. българските клиенти могат да пазаруват и през сайт за онлайн продажби.В края на август от компанията съобщиха, че до края на 2016 г. броят на локациите им в страната ще достигне 20, като предстои отварянето на магазин в Габрово, с което присъствието на местния пазар ще се разшири до 11 града. На този етап плановете за следващата година не се коментират."В момента приоритетът ни е да покрием дестинации в страната, които смятаме, че имат потенциал – и точно такава е Габрово", поясниха за "Капитал" от "H&M България".Експанзията на веригата по света също продължава – плановете са за фискалната 2015/2016 г. да бъдат отворени около 425 нови магазина, а глобалното присъствие да бъде разширено с още три пазара. През юни H&M стъпи в Пуерто Рико, а през септември откри и първия си обект в Кипър. За октомври пък е насрочено навлизането в Нова Зеландия. Сред новите пазари в плана за 2017 г. са Колумбия, Исландия и Казахстан.Представянето на най-големия пазар на групата обаче – Германия, през последните два месеца е далеч от очакванията. Заради необичайно топлото време през август и септември търсенето в страната, както и на други от ключовите пазари на H&M се забавя, предава Reuters. От компанията посочват, че това е довело до по-високи от очакваното складови наличности в началото на септември, което носи риск от повече разпродажби през настоящото четвърто фискално тримесечие.През изминалия месец продажбите на дружеството са се повишили с около 1%, или най-бавният темп на нарастване за последната година. За сравнение, от основния й конкурент – испанската текстилна група Inditex, която е собственик на марката Zara, отчетоха 16% ръст на продажбите си в местни валути за фискалното си полугодие, обхващащо периода 1 февруари – 31 юли 2016 г., както и 13% нарастване на оборота за седемте седмици от 1 август до 18 септември.


description: Как се говори пред хиляди експерти и как се изготвя ефектна презентация, обяснява номинираният за топ лектор Борис Христов

title: Внимавай в картинката

maintext: Борис тъкмо се връща от Атланта, където е изнесъл две лекции на конференцията Microsoft Ignite – едно от най-големите технологични събития с над 25 000 посетители и 2200 долара входна такса. В първата е говорил за това как може да се създаде красива и интересна презентация, или как човек без дизайнерски умения да направи атрактивни слайдове на Power Point. Другата лекция е била за боравене с Microsoft Sway. "Най-ефективният начин, за да се подготвя за говорене пред толкова много експерти, е да т...


description: Председателят на парламента има нисък рейтинг, но за сметка на това е лоялна на премиера и ГЕРБ

title: Борисов посочи най-непопулярния кандидат за президент: Цецка Цачева

maintext:
Цецка Цачева заяви, че не тръгва на битка, а на състезание
© Надежда Чипева
Борисов нарече "анахронизъм" частта от конституцията, която се отнася за фигурата на президента
Два дни преди крайния срок за регистрация на кандидатите за президент в ЦИК отпадна голямата мистерия за президентските избори: Бойко Борисов обяви имената на председателя на парламента Цецка Цачева за кандидат за президент и на депутата вицеадмирал Пламен Манушев за вицепрезидент от ГЕРБ.
Въпреки че името на Цачева бе едно от първите, обсъждани от ръководството на ГЕРБ като кандидатура и въпреки че от няколко дни то се носи полуофициално като 99% сигурно, публичната й номинация озадачи както социолозите, така й гражданите и дори опозицията. Председателят на БСП Корнелия Нинова коментира, че това е "началото на края на ГЕРБ", а лидерът на ДСБ Радан Кънев написа във фейсбук профила си, че е сериозно загрижен и разтревожен "и за отношението към десните избиратели, и за бъдещето на страната".
Цачева е далеч от харизматична, а процентът обществена подкрепа както за нея, така и за Народното събрание, са ниски - съответно 15 и 8% през септември според "Алфа Рисърч". Именно това бе и причината да бъдат спрягани и вероятни други номинации на управляващата партия - кметовете на София и Бургас, на вицепремиера Томислав Дончев, а в един момент в медиите се завъртя и името на самия Борисов.
Двата мандата начело на парламента обаче показаха едно качество на Цачева, което премиерът вероятно цени изключително високо: тя е напълно лоялна на ГЕРБ и Борисов и с лекота успява да наложи волята му в залата.
Съвсем непопулярен е и кандидатът за вицепрезидент - вицеадмирал Пламен Манушев. Той е бивш зам.-началник на Главния щаб на Военноморските сили и с него Борисов очевидно иска да хване и "модната линия" на силна военна фигура в екипа. По думите на самия премиер Манушев е научил за номинацията си 15 минути преди името му да бъде официално обявено в НДК.
Кои са кандидатите за президент и вицепрезидент на ГЕРБ
Цецка Цачева е председател на парламента. Тя заемаше този пост и в 41-ото Народно събрание по време на първия мандат на ГЕРБ в управлението. Цачева е завършила право в СУ "Св. св. Климент Охридски". Работи като юрисконсулт в Окръжния народен съвет в Плевен, а след това и като началник на правния отдел. От 1992 г. е адвокат в плевенската адвокатска колегия. През 2007 г. беше кандидат на ГЕРБ за кмет на Плевен, но остана трета в надпреварата.
Вицеадмирал Пламен Манушев е депутат от ГЕРБ от гражданската квота. До 2007 г. е бил зам.-началник на Главния щаб на Военноморските сили по операциите и зам.-командващ. В продължение на две години - от 2007 до 2009 г. е бил аташе по отбраната на България във Велкобритания, а от 2011 до 2012 г. е зам.-началник на отбраната в МО. Преди да стане депутат от ГЕРБ беше зам. областен управител на Варна.
Борисов представи Цачева като политикът, който разбира най-много от "всичките най-важни неща за президентството". "Тя разбира най-много, като юрист и парламентарист, от години познаващ цялото законодателство, което е минало в България и което следва да мине. Сиреч тя и сега изпълнява тази функция да работи за всички партии и съответно да дава своя глас "за" и ли "против". Така че в това отношение аз не виждам кой е по-подготвен", каза премиерът.По думите му Цачева е най-подготвена, за разлика от другите кандидати, и "да говори и с Конституционния съд". Освен това според Борисов друго предимство на Цачева е, че "като председател на парламента е обиколила света" и "прекрасно е защитавала авторитета на България"."Отдавна съм се наслушал за бащата на нацията. На тая нация много бащи и претенции за бащи се явиха. Крайно време е да имаме и една майка, която да се погрижи действително майчински за този народ", каза още Борисов.Лидерът на ГЕРБ обясни пред актива на партията и защо са отпаднали имената на останалите кандидати, обсъждани от ръководството на формацията. Първо, за своята евентуална кандидатура за президент Борисов обясни, че един такъв ход би се счел за "дезертьорство". Премиерът уточни, че от гледна точка на политическото му дълголетие за него е вариант да стане президент, но каза, че това не би било добре за ГЕРБ. "Моето дълголетие е силата на ГЕРБ", заяви Борисов. И се пошегува, че за следващите президентски избори отсега обявява кандидатурата си за президент.По повод евентуалната кандидатура на Йорданка Фандъкова каза, че "тя разбира от София". "Трябва ли да се подведем, само защото рейтингът й е по-висок, да не пратим по-подходящият човек, а по-избираемият. Да, преди десет години може би така щяхме да постъпим", каза премиерът.За другата обсъждана кандидатура - тази на вицепремиера Томислав Дончев, Борисов заяви, че той е харесван от хората "център-дясно", но го определи като "мотор и генератор на идеи в Министерски съвет. "Ще се отрази тежко на управлението, ако се лишим от него. Той ми е важен като мой заместник", обобщи Борисов.С необходимостта от избори в Бургас оправда отказа от номинацията за президент на кмета на града Димитър Николов.В пространното си изказване пред актива на ГЕРБ, което продължи около 40 минути Борисов за пореден път лансира тезата си за начина на избор на президента. За пръв път той повдигна този въпрос по време на срещата си с актива на ГЕРБ през април в НДК. Тогава Борисов се оплака, че "за най-голямо достойнство се приемало в деня след вота избраният президент да се разграничи от партията, която го е издигнала за поста".В неделя Борисов отново повдигна темата. "Днес този, когото излъчи ГЕРБ и за когото всички вие като партия ще работите, той вечерта след изборите трябва да заяви първо, че не е от нас. Това не е ли лицемерие. За един час той трябва да каже - вече не съм от вас", заяви Борисов. И нарече "глупост" това, че президентът трябва да е алтернатива на управлението.Той определи като "анахронизъм" частта от конституцията за президентската институция. "В различните държави така е направено, че тези институции - президент-премиер-парламент да работят в синхрон. В едни държави народът избира президента и той назначава премиера. В други - силните фигури са премиерите, съответно парламентът назначава президента", каза Борисов. И даде пример с Русия, където президентът Владимир Путин назначава премиера Дмитрий Медведев. "Ако ви запитам сега кой е президентът на Гърция, половината няма да се сетите", добави Борисов. Според него това се налагало, защото може да настъпи "тежък разнобой в държавата", ако например президентът и външният министър имат различни мнения за външната политика.В първото си изявление в качеството си на кандидат за президент Цецка Цачева заяви, че не тръгва на битка, а на състезание. "Ще дам всичко от себе си. От другите ще взема най-доброто", увери Цачева. Тя се разграничи от Борисов по въпроса за независимостта на президента като заяви, че "президентът олицетворява единството на гражданите"."Знам какво е да си пръв сред равни. Мога да вземам решения и да туширам конфликти. Няма да отварям пропаст, а ще градя мостове", декларира Цачева.Кандидатът за вицепрезидент Пламен Манушев се ангажира да работи за модернизацията на българската армия и защитата на българските национални интереси. Манушев опродели ГЕРБ като политическа партия, която преди две години върнала в правилния курс загубилия посока кораб "България.""Сега нашият кораб "България" плава уверено", заяви той.


description: Кърджалийската "Пътстройинженеринг" е с най-ниска оферта за ремонт на 7 км до Рудозем

title: Компания на Румен Гайтански-Вълка вероятно ще спечели поръчка за 8.5 млн. лв.

maintext:
Преди две години кърджалийската "Пътстройинженеринг" е придобита от компания от групата на Румен Гайтански-Вълка.
© ВАЛЕНТИНА ПЕТРОВА
Компания, свързана с Румен Гайтански-Вълка, печели поредна поръчка в ДПС регион. Кърджалийската "Пътстройинженеринг" е предложила най-ниска цена от 8.5 млн. лв. без ДДС за реконструкцията на 7 км от път II-86 Средногорци - Рудозем.Пътната агенция е отворила четири оферти: на ДЗЗД "Рудозем ГФ 2016" (в което участват "Галчев инженеринг" и "Фармвил"), "Иса 2000", "Пътища Пловдив" (на "Агромах") и "Пътстройинженеринг". Критериите за оценка са цената с тежест 40 точки, "баланс между единичните цени" с 35 точки и техническо предложение с 25 точки.Един от участниците от първия етап - "Трейс груп холд", е отпаднал. От Агенция "Пътна инфраструктура" обясниха пред "Капитал", че са отворени ценовите на оферти на всички кандидати, допуснати до следващ етап. Явно "Трейс груп холд" са отпаднали междувременно, но причината за това ще стане ясна едва като бъде публикувано класирането на офертите."Пътстройинженеринг" в средата на 2014 г. е сменила собственика си - дотогава контролът е бил на бившия приватизационен фонд "Стара планина холд", а до 2010 г. миноритарен дял е имала и "Трейс груп холд". Новият собственик е дружеството "Био майнинг", което е регистрирано на софийския адрес, използван от много дружества на Румен Гайтански-Вълка, включително и "Волф" - бул. "Цариградско шосе" 48-50. Компанията държи 99.6% от капитала на кърджалийската пътностроителна фирма. Официално се води на трима акционери физически лица, като две от тях - Екатерина Дудова и Здравко Андреев, участват в почистващи фирми и такива за недвижими имоти от структурата на Гайтански.През последните две години приходите на "Пътстройинженеринг" са по 12 млн. лв., а средно през 2015 г. в дружеството са работили 122 души. Компанията има поръчки в Кърджали, Крумовград, Златоград, Баните за десетки милиони левове през последните години.И друго дружество под контрола на Вълка - "Кристална вода", през последните години масово печели ВиК поръчки в Родопския регион и така оборотът на фирмата за миналата година скочи до 98 млн. лв. Компании от групата на Вълка се върнаха и в почистването на много градове, включително Кърджали, и взеха концесията на летище Горна Оряховица. Гайтански е сочен (публично от Татяна Дончева) за близък до лидера на ДПС Ахмед Доган.Индикативната стойност на проекта е 8.9 млн. лв. без ДДС. Пътят се строи по програма "INTERREG V-A Гърция-България 2014-2020 г.", която се съфинансира от Европейския фонд за регионално развитие и националния бюджет.Второкласният път е основна пътна връзка на община Рудозем с областния център Смолян. По пътната отсечка ще преминава трафикът от бъдещия контролно-пропускателен пункт Рудозем - Елидже. Ще се реконструира отсечката от края на село Средногорци до град Рудозем. Предвиден е ремонт на 7 моста, изграждането на 10 подпорни стени, усилване на носимоспособността на настилката, подобряване на отводняването и др. Ремонтираният участък ще бъде с нови мантинели, хоризонтална и вертикална маркировка. Срокът за изпълнение на строителните работи е 16 месеца.


description: Военната фотографка Кристин Спенглер за страха и точния кадър

title: Една снимка не стига

maintext:
Илюстрация Спенглер в Иран през 1979 г.
Увеличаване Спенглер в Иран през 1979 г.
Смаляванеа>
Илюстрация Манагуа, 1981
Увеличаване Манагуа, 1981
Смаляванеа>
Илюстрация Афганистан, 1997
Увеличаване Афганистан, 1997
Смаляванеа>
Илюстрация Дери, 1972
Увеличаване Дери, 1972
Смаляванеа>
Илюстрация Гробище в Иран
Увеличаване Гробище в Иран
Смаляванеа>
Илюстрация Виетнам, 1973
Увеличаване Виетнам, 1973
Смаляванеа>
Илюстрация Камбоджа, 1984
Увеличаване Камбоджа, 1984
Смаляванеа>
Илюстрация Бейрут
Увеличаване Бейрут
Смаляванеа>
"Когато тръгвах, за да отразявам военен конфликт, взимах само 15 ленти, докато останалите фоторепортери носеха по 150. Аз знаех, че един кадър стига, само трябва да се уцели точният момент." Разказите й за ужасите на войната звучат сюрреалистично в есенна слънчева София, където се срещаме. Седемдесет и една годишната френска фотографка е в България по покана на фестивала "Фотофабрика", за да изнесе лекция за военната фотография."Попаднах във фотографията случайно. С брат ми пътувахме из Чад с цел да превъзмогнем загубата на баща ни, който беше починал. Но случайно попаднахме в центъра на военен конфликт – група бунтовници стреляха срещу френските хеликоптери и аз грабнах фотоапарата на брат ми и започнах да ги снимам", разказва ми тя.Заради снимките двамата са задържани и Кристин прекарва три месеца в затвора в Чад. След излизането й испанският вестник El País иска от нея да направи репортаж и публикува първите й кадри. Тогава е само на 23 години и не знае, че да увековечава военни конфликти ще се превърне в нейно призвание. "Аз показвам различната гледна точна на войната – тази на жертвите, на децата и жените. Не знам дали защото виждам нещата през женския си поглед или защото често ме пускаха да вляза там, където мъжете фотографи не можеха."Нейни са едни най-известните кадри на жени в Афганистан. Тогава Кристин успява да влезе в родилен дом, където талибаните не допускат да припарят мъже. "Бях с бурка и не разбраха, че не съм от техните. Само директорката на дома знаешe и ме представи за нейна приятелка." На снимките се виждат носещите различни бурки – "по това колко е овехтяла дадена от тях може да се разбере на колко години е жената. Всяка една получава бурката си още като тийнeйджърка и много от жените ги носят до смъртта си, това е техният покров", обяснява фотографката.Двата месеца, през които е под прикритие в Афганистан, според нея са най-опасните в кариерата й, но за основно свое преимущество тогава приема факта, че е родом от Елзас, Франция: "Добре, че съм брюнетка и смугла, така, когато сложех шала си, често минавах за местна, а фотоапарата криех под дрехите". Кристин се крие, докато снима – "щеше да е много опасно, ако ме видят, можеха дори да ме убият. Но не мисля за тези неща, когато работя".В Северна Ирландия тя е единствената жена сред 150 други мъже фоторепортери – "вечер те се събираха в хотела да пият уиски и ме викаха с тях, но аз не обичам това питие и оставах да работя допълнително и да снимам. Тогава се получаваха най-добрите снимки". Един от най-хубавите й кадри е оттогава – малко момиче с бели чорапи и кукла, застанало пред войници. "Но това невинно на пръв поглед дете най-вероятно е носело поставена в куклата бомба, разказва фотографката, това го разбрах по-късно – бунтовниците пращаха децата да оставят кукли-бомби между войниците. В подобен случай "детската играчка" уби 25 войници". Това обяснява друг много известен кадър от този период – малки деца, които се смеят, докато военни ги претърсват за бомби.По време на смяната на режима в Иран през 1979 г., когато от светска държавата се превръща в силно ислямизирана, Кристин успява да снима безумия като построена на ски писта бетонна стена, на която жени и мъже карат ски от двете й страни – разделени. "С идването на власт на Хомейни внезапно всички трябваше да се забулят", обяснява тя. Жените, които среща по улиците, я молят да ги снима тайно – "казваха: повече никога никой няма да види лицата ни, моля те, покажи на света колко сме хубави". Тя винаги се стреми да натиска спусъка на апарата само когато вижда одобрение и разрешение в очите на хората, "не искам да се натрапвам", обяснява. Специфичен е похватът на нейните снимки да се вижда не само основният персонаж, но и цялата атмосфера около него.Друг от известните й кадри се казва "Обувките от Сайгон" – през 70-те, когато се подписва мирният договор за прекратяване на войната във Виетнам, всички фоторепортери снимат политиците, а Кристин успява да хване с обектива си виетнамка, която с ехидна усмивка лъска ботушите на американските войници за последен път. "Този кадър беше публикуван в New York Times и казва много повече за края на войната, но явно само аз с моя женски поглед забелязах виетнамката на пода".Кристин е известна с това, че не показва кръв и трупове от военното поле: "Винаги гледам да снимам усмивките на децата, но за мое най-голямо съжаление по време на последните ми репортажи в Косово и Ирак не видях нито едно усмихващо се дете."Според нея не е вярно, че една снимка говори колкото безброй думи и е самодостатъчна – "в кадъра не се усеща миризмата на смъртта, нито се чува музиката, затова аз винаги придружавам моите фотографии с описания".Наскоро самостоятелна изложба на Кристин беше показана в Париж в Европейския дом на фотографията. Тя е избрана за жена на годината в Брюксел (Femme de L'Annee).Фестивал "Фотофабрика" е до 22 октомври.


description: Държавната компания вече е започнала да изгражда спортната зала за 38 млн. лв.

title: "Академика 2011" получава безвъзмездно терена за "Арена Бургас"

maintext:
Залата ще е многофункционална и ще има повече търговски площи, отколкото в първоначалния проект
© Капитал
"Академика 2011", чийто
разполага с 35 милиона лева за строителството на "Арена Бургас". Това са парите, които
бяха пренасочени от спрения проект за реконструкция на Зимния дворец в София.
Това беше и единственият проект на община Бургас по въпросната програма на обща стойност 500 милиона лева. Още в началото обаче беше ясно, че общината няма да може да стигне до нищо повече от кота нула и ще се чака допълнително финансиране от държавата. Зала "Арена Бургас" беше замислена да е с фокус върху леката атлетика, за да може да се превърне в регионален център за подготовка на състезатели през зимата, но ще бъде по същество многофункционална и ще има повече търговски площи, отколкото в първоначалния проект.
Кметът на Бургас Димитър Николов се надяваше да
Тази седмица обаче Красен Кралев
Правителството възложи на спортния министър Красен Кралев да сключи договор с община Бургас, чрез който държавата ще придобие безвъзмездно терена, определен за строителството на многофункционалната спортна зала "Арена Бургас". След придобиването му статутът на имота ще бъде променен в частна държавна собственост. Теренът ще бъде апортиран в капитала на държавната фирма "Академика 2011" ЕАД, която стопанисва най-големите спортни бази в страната.принципал е Министерството на младежта и спорта,с решение на кабинета на Бойко Борисов от края на мартСтроител на залата в Бургас е консорциум с участието на "Водстрой 98", която до края на май се свързваше с депутата от ДПС Делян Пеевски, но беше продадена на варненската "Хидрострой". Тя участва в обединението "Дворана" заедно с "Понсстройинженеринг", които спечелиха очаквано поръчката през август 2014 г. Двете фирми държат по 47% от обединението, а последните 6% са на "Билдникс". Интересното е, че през февруари поръчката не беше развалена от правителството заради свързаността й тогава с Делян Пеевски по подобие на други големи проекти като отсечката по "Хемус". Малко след това, в края на март дойде и прехвърлянето на 35 млн. лв. за ремонта на Зимния дворец към "Академика 2011". Според източници на "Капитал" строителството в Бургас вече е започнало. Мотивите за прехвърлянето на средствата тогава бяха, че административни процедури и производства са забавили ремонта на залата в София.Теренът за залата в Бургас с площ 8234 кв.м, който се намира в жк "Изгрев", беше собственост на Министерството на отбраната, преди през април 2014 г. да бъде предоставен от държавата на община Бургас за строителството на новата спортна зала. Същата година общината започна реализирането на проекта с 5 милиона от общо 38 милиона лева с ДДС, колкото се предвиждаше да струва. Парите бяха отпуснати от кабинета "Орешарски" по Програмата за развитие на регионите.приеме европейско първенство през 2019 г., но забавянето на строежа отложи тези планове.проучи лично от президента на европейската лека атлетика Свен Арне Хансен възможностите строящата се зала да получи домакинство през 2021 или 2023 г.


description: Слабият вътрешен пазар изяжда от натрупаната печалба на торовия завод през годината

title: "Неохим" отчете загуба от 10.6 млн. лв. за тримесечието

maintext:
Две трети от приходите на "Неохим" са на българския пазар
© Капитал
Природният газ поскъпва на международния пазар, което може да притисне още "Неохим"
Зависимост от българския пазар
През 2016 г. производството на пшеница в страната достигна 5.6 млн. тона, покачвайки се с 12% само в рамките на година. Най-големият обем в продукция през последните 36 години би следвало да повлияе положително на резултатите на компанията, но дотук не се стига през третото тримесечие на годината. Това може да се дължи на местни конкуренти или вноса на торове от чуждестранни компании. Освен това пазарът на зърно е и доста несигурен, цените също са под натиск.
Разходите за материали на компанията намаляват с една трета на годишна база до 105.53 млн. лв., а останалите оперативни отчитат леко повишение, като общите са 153.6 млн. лв.
Акциите на
"Неохим" понижиха цената си с над почти 4.7% след публикуване на отчета. От началото на годината емисията поскъпва с над 28%. Основни акционери в
компанията са "Еко тех" АД с 24.28%, "Евро ферт" АД с 24.03%, "Феборан" АД с 20.3%, а Agrofer International Establishment е собственик на 7.68% от капитала.
Приходите на "Неохим" се понижават към края на септември до 172 млн. лв., което е близо 25% по малко от резултата за същия период на миналата година. Към края на периода производителят на торове остава на печалба, която обаче се свива с 10.6 млн. лв спрямо края на юни - т.е. толкова е само загубата за периода юли - септември. Това показва отчетът на дружеството за третото тримесечие.Причина за свитите резултати е зависимостта на компанията от българския пазар, където реализира две трети от приходите си. Основният ѝ клиент са земеделските производители, като по-малкото търсене от тяхна страна повлиява силно резултатите на "Неохим". Финансирането в сектора остава проблемно според компанията, като ефектът от това се пренася ѝ върху резултатите ѝ. От ръководството не коментираха за "Капитал" по-конкретно причините за резултатите.Износът на "Неохим" за Европейския съюз започна се понижава о началото на годината. Компанията също така изнася за Африка и Азия, като през 2014 г. продуктите й достигнаха и до американския пазар.Към края на септември печалбата на "Неохим" с натрупване достига 18.56 млн. лв., ръст от 36.57%. На тримесечна база обаче нетният финансов резултат е 10.6 млн. по-малко. Средата на годината компанията завърши с 28.58 млн. лв. печалба. Маржът спада близо двойно до 10.78% вследствие на отчетената през третото тримесечие счетоводна загуба.Въпреки намаляващите приходи "Неохим" все още може да завърши положително финансовата година, но поскъпващия природен газ може да натоварва допълнително разходите й. Комисията за енергийно и водно регулиране (КЕВР) предложи близо 2% повишение в цената за последното тримесечие.


description: Технологичната компания Snap, известна главно със своето приложение Snapchat, се насочва към първично публично предлагане на свои акции. То може да...

title: Snapchat подготвя борсов дебют за 25 млрд. долара

maintext: Технологичната компания Snap, известна главно със своето приложение Snapchat, се насочва към първично публично предлагане на свои акции. То може да оцени компанията на над 25 млрд. долара. Това би бил един от най-големите дебюти на борсата в последните години. Компанията, която първоначално се казваше Snapchat, вече се подготвя с документацията относно предлагането, като най-вероятно то ще се случи в края на март, съобщава Wall Street Journal, позовавайки се на свои източници.


description: Съдът постанови окончателното си решение

title: Volkswagen ще плати 15 млрд. долара обезщетения на собственици на дизелови автомобили в САЩ

maintext:
Матиас Мюлер е доволен, че скандалът е към своя край
© Reuters
Съдът в САЩ одобри финалното споразумението между Volkswagen и адвокатите, представляващи близо половин милион американски потребители. Делата бяха заведени заради манипулации на данните за вредни емисии, съобщава Financial Times.Размерът на обезщетението е сред най-големите в американската история. Собствениците на Volkswagen с 2-литров дизелов двигател могат избират дали да върнат автомобилите си и да получат цената им към септември 2015 г., или те да бъдат "поправени", така че да отговарят на екологичните изисквания. Освен това се предвижда и обезщетение в размер между 5100 и 10 хил. долара в брой на всеки.Съдия Чарлз Брайър взе финалното решение, като той многократно беше заявявал, че най-важно е колите да бъдат изтеглени от движение възможно най-бързо. Volkswagen обяви, че ще започне да изкупува колите в средата на ноември.Германската компания беше предвидила 10 млрд. долара за обезщетения и 4.7 млрд за налагане на "зелени" технологии и глоби от страна на европейските регулатори. Все още предстои споразумение с 85 хил. собственици на коли с 3-литровия дизелов двигател, както и покриване на граждански и наказателни санкции, допълва FT.Volkswagen призна миналата есен, че еинсталирала таен софтуер в колите си. Целта на софтуера е да преправи резултатите на колите така, че те да успеят да преминат тестовете за вредни емисии. Така се оказа, че реално колите на Volkswagen произвеждат до 40 пъти по-високи вредни емисии от позволеното.Германският концерн ще трябва да изкупи 475 хил. автомобили в САЩ, след като прекара последната година в съдебната зала.Главният изпълнителен директор на Volkswagen Матияс Мюлер коментира пред журналисти в Берлин, че това е "важна крачка напред за нас по пътя на изчистване на проблемите, които създадохме преди време". Много притежатели на коли са били недоволни от обезщетението, което ще получат, но съдия Брайър е отказал да повиши още глобата за Volkswagen. "Предвид рисковете от още по-голямо забавяне сегашното споразумение е най-добрият вариант", пише в решението си Брайър.Споразумението между Volkswagen и собствениците на коли слага край на най-голямото общо дело в световен мащаб. Въпреки мащабите си обаче то е по-малко от споразумението в размер на 246 млрд. долара между 46 от щатите и производителите на цигари през 1998 г., както и глобата, наложена на BP заради разливането на петрол в Мексиканския залив през 2010 г. До момента от Volkswagen са заделили 16.5 млрд. долара за разходи по скандала, включително споразумения с доставчици, адвокати и отделни щати.


description: Германският бизнес обаче е оптимистично настроен за износа си към САЩ и Китай

title: Германският БВП ще изгуби 0.25 пр. пункта от ръста си заради Brexit

maintext:
Opel ще е сред най-пострадалите компании от обезценяването на паунда
© Fabrizio Bensch
Износът на Германия към Великобритания ще спадне с 9% през 2017 г.
Вотът на Великобритания да излезе от ЕС и икономическите последствия ще намалят ръста на германската икономика с 0.25 процентни пункта през 2017 г., твърди проучване на IW Cologne Institute for Economic Research. Засега германското правителство прогнозира икономически ръст от 1.4% през 2017 г., по-нисък с 0.4 пр. пункта от очакваните 1.8% за 2016 г. Тази година растежът на германския БВП ще е по-висок заради засиленото вътрешно потребление и по-големите държавни разходи.През 2017 г. обаче се очаква спад на износа към Великобритания с 9% заради рязкото отслабване на паунда, твърди IW Cologne Institute for Economic Research. Това не е добра новина предвид факта, че Великобритания е третата най-важна експортна дестинация за Германия. Миналата година германски компании изнесоха стоки за 89 млрд. евро към Обединеното кралство. Според изследователите от кьолнския институт обезценяването на паунда спрямо еврото и очакваното забавяне на икономическия ръст във Великобритания ще предизвикат забавяне на растежа и в Германия, и то още преди кралството да напусне окончателно ЕС.Brexit ще удари също и британския износ към Германия - с около 3.5%. Сред най-пострадалите от ситуацията ще е автомобилният производител Opel, който ще претърпи сериозни преки загуби при продажби във Великобритания заради обезценяването на паунда. През юли изпълнителният директор на компанията Карл-Томас Нюман обяви, че рисковете, свързани с Brexit, възлизат на 363 млн. евро само тази година.Въпреки резултатите от проучването на института в Кьолн индексът за бизнес климата в Германия, публикуван от Ifo Institute тази седмица, показва, че неочаквано настроенията на германския бизнес достигат през октомври най-високите си нива (110.5 пункта) за последните 2 години. Тълкуването е, че германските предприемачи са по-оптимистични за перспективите пред растежа на най-голямата икономика в Европа, защото износителите са получили добри сигнали от Китай и САЩ. Въпреки буксуването около търговското споразумение СЕТА между ЕС и Канада германският бизнес не смята, че то ще попречи на икономиката на страната. Индексът на Ifo се базира на месечни проучвания на близо 7000 компании."Германската икономика е отново значително по-силна, което се дължи най-вече на възхода в преработващата промишеност", коментира резултатите от индекса Улрике Кастенс, икономист от Sal. Oppenheim, пред Reuters. Най-голямо увеличение на оптимизма има именно в преработващия сектор и в строителството, докато оценката за бизнес климата в търговията на едро и дребно леко се влошава.


description: FTSE 100 достигна най-високата си стойност в историята

title: Samsung спря производството на Galaxy Note 7, акциите изгубиха 8%

maintext: Сривът в цената на акциите на Samsung беляза втория ден от седмицата на капиталовите пазари. Емисията на технологичния гигант изгуби малко над 8% на борсата в Сеул, след като компанията обяви, че спира за постоянно производството на новия новия си смартфон Galaxy Note 7. Това е голям удар по репутацията на компанията, тъй като последният продукт се очакваше да я изведе пред прекия конкурент Apple. Малко преди пускането му на пазара акциите на Samsung достигнаха исторически връх, от който се отдалечиха с 10%."Ние решихме да спрем производството и продажбите на Galaxy Note 7, за да осигурим безопасността на купувачите", бяха лаконични от Samsung. Очаква се щетите за компанията да бъдат в размер на 17 млрд. долара. У нас продажбата на телефона все още не е започнала, увериха от Samsung България. Те призоваха, ако някой се е сдобил с апарата, да не го ползват и да се сврържат с центъра за обслужване на клиенти.Европейската сесия протече на приливи отливи. Индексите започнаха сесията със спадове, но по-късно печелившите емисии взеха превес. На ниво пазар EuroStoxx 600 отчете покачване от 0.11%, FTSEurofist 300 добави 0.07%, а индексът на сините чипове Euro Stoxx 50 се повиши с 0.18%.FTSE 100 достигна най-високата си дневна стойност в историята. В средата на деня индексът се покачи до 7130 пункта, подобрявайки минали си рекорд от 7123 от април 2015 г."Поддръжниците на Brexit могат да посочат ръста на FTSE като признак на оптимизъм, но той е просто ефект от слабостта на паунда", коментира Нийл Уилсън пред BBC. Три четвърти от компаниите в FTSE 100 генерират приходите си предимно в долари, като обезценяващата се местна валута ще покачи счетоводната им стойност. Към края на сесията индексът премина през корекция, връщайки се на на 7090 пункта, спад от 0.09%.DAX се повиши с 0.29% във Франкфурт, преодолявайки червеното начало на деня. Емисията на Lufthansa оглави печелившите. Акциите на авиопревозвача прекъснаха четирите сесии на спад, поскъпвайки с близо 5%. Емисията на Deutsche Bank прекъсна положителното си представяне, понижавайки се с 0.80%.САС 40 задържа минимално покачване от 0.11% в Париж. Емисията на модната къща Louis Vuitton поскъпна най-чувствително - акциите на компанията покачиха цената си с малко над 5%, достигайки най-високата стойност в историята.Британският паунд премина през девета сесия на понижение. Британската валута изгуби още 0.40% спрямо долара, понижавайки се до 1.2314. Същото беше положението и при еврото, което се котираше на 1.1096, понижение от 0.38%. Йената се задържа на 103.60, а швейцарският франк се понижи с една трета от процента до 0.9859.Петролът се задържа на най-високото си ниво в последната година. Петролният министър на Саудитска Арабия Калид ал Фалих заяви в понеделник, че ОПЕК може да ограничи предлагането още през ноември. На последната среща на организацията за годината ще се решава как да бъдат разпределени квотите, които ще намалят добива с 400 хил. барела на ден. Руският президент Владимир Путин заяви, че ще подкрепи ограниченията. По време на европейската сесия сортът WTI се понижи минимално с 0.10% до 51.30, а брентът загуби 0.11% до 53.07 долара за барел.